钦定古今图书集成/明伦汇编/氏族典/第022卷 > 《廖用贤尚友录》 > 翁相
## 钦定古今图书集成/明伦汇编/氏族典/第022卷 > 《廖用贤尚友录》 > 翁相

按《浙江通志》：“相，字辅卿，钱塘人。登嘉靖进士，授工部
主事，出守广平，为畿辅股肱郡，若古冯翊、扶风故事，
出入陈兵帜，羽葆鼓吹，骑士仪卫，甚尊宠，相至，悉罢
去。尝单行属邑，郡故多盗，白昼劫狱，杀吏民，相捕治
其尤者，馀悉纵之，盗旋解散。河北诸郡饥，相开仓赈
济，全活甚众。由是诸部使者交上其贤，称相治行为
河朔最。”